
  
DR.30.9.2013 113  

 
■1930 

Apa yang agak memalukan sedikitlah ataupun agak menjatuhkan sedikit reputasi 
negara yang juga disahkan oleh Yang Berhormat Menteri sendiri, apabila dua pasukan 
daripada luar negara iaitu pasukan bola sepak yang telah berkunjung ke negara kita untuk 
mengadakan perlawanan persahabatan dengan pasukan negara, pertamanya, FC 
Barcelona. Pada asalnya ditetapkan perlawanan ini menentang Malaysia di Stadium 
Nasional Bukit Jalil tetapi disebabkan oleh keadaan padang yang tidak begitu baik 
menyebabkan perlawanan yang amat berprestij ini terpaksa dipindahkan ke Stadium Shah 
Alam di Selangor ya. Shah Alam ini Selangor ya.  

 

[Timbalan Yang di-Pertua (Datuk Ronald Kiandee) mempengerusikan 
Jawatankuasa] 

 

Seorang Ahli: Ya. 

Dato' Takiyuddin bin Hassan [Kota Bharu]: Ha! Selangor. Begitu juga Chelsea 
Football Club yang juga datang ke Malaysia baru-baru ini Yang Berhormat Menteri, untuk 
mengadakan perlawanan persahabatan dengan Malaysia, pasukan nasional, bukan sahaja 
pindah ke Shah Alam, awal-awal lagi minta main di Shah Alam dan tidak mahu main di 
Stadium Nasional Bukit Jalil. Jadi, ini betapa kualiti ataupun kondisi padang di Stadium 
Bukit Jalil itu begitu agak teruk. Saya adalah penggiat dalam sukan bola sepak, mengikuti 
setiap perkembangan ini.  

Oleh sebab itu saya ingin mendapat penjelasan daripada Yang Berhormat Menteri, 
sama ada kerja-kerja penyelenggaraan Stadium Nasional Bukit Jalil ini dijalankan ataupun 
dilakukan oleh staf perbadanan itu sendiri ataupun kerajaan menswastakan 
penyelenggaraan ini? Ini adalah penting kerana kalau sekiranya ia sama ada dijalankan 
oleh staf sendiri ataupun diswastakan, kerajaan sepatutnya memandang Stadium Nasional 
Bukit Jalil ini adalah satu-satunya stadium bertaraf nasional di dalam negara kita ini dan 
juga bertaraf dunia yang boleh memuatkan kapasiti penonton pada satu-satu masa melebihi 
daripada 100,000 orang, memandangkan ia diadakan dan disiapkan pada tahun 1998 
sempena Sukan Komanwel.  

Jadi oleh sebab itu Yang Berhormat Tuan Pengerusi, saya ingin mendapat 
penjelasan mengenai perkara ini kerana ianya cukup-cukup penting dalam hasrat kerajaan 
ataupun negara kita ini untuk menjadikan Malaysia ini destinasi perlawanan-perlawanan 
bola sepak terutamanya di peringkat antarabangsa. Maka kualiti yang perlu ditunjukkan, di 
samping prasarana yang ada di Kompleks Sukan Bukit Jalil ini perlu dipertingkatkan.  

Keduanya, saya juga ingin tahu, adakah kerajaan bercadang untuk membuat 
beberapa pengubahsuaian di dalam Stadium Nasional Bukit Jalil ini untuk menjamin 
keselamatan terutamanya penyokong ataupun penonton-penonton yang mengikuti satu-
satu perlawanan dalam stadium tersebut, yang mana pengalaman yang kita lihat di 
Malaysia ini contohnya, final bola sepak Piala Malaysia? Stadium yang memuatkan 100,000 
ini hanya boleh dimuatkan 85,000 sahaja kerana sebahagian daripada tempat duduk dalam 
stadium tersebut terpaksa dijadikan satu buffer zone antara dua penyokong. Penyokong 

pasukan satu ini dan satu lagi kerana takut-takut berlaku angkara yang tidak diingini. Baling 
membaling dan sebagainya. Itu menimbulkan kerugian kepada stadium itu sendiri dan juga 
kepada pasukan yang terlibat ini dari segi tiket-tiket yang sepatutnya mereka jual lebih 
daripada itu, mereka terpaksa mengurangkan jumlahnya...  

Tuan Mohamed Azmin bin Ali [Gombak]: [Bangun] 

Dato' Takiyuddin bin Hassan [Kota Bharu]: Terakhirnya, saya juga ingin 

mendapat penjelasan, adakah Stadium Nasional Bukit Jalil... 

Tuan Pengerusi [Datuk Ronald Kiandee]: Yang Berhormat Gombak bangun.  

Dato' Takiyuddin bin Hassan [Kota Bharu]: Ya. 



#1930 Apa yang agak memalukan sedikitlah ataupun agak menjatuhkan sedikit reputasi negara yang juga disahkan oleh Yang Berhormat Menteri sendiri, apabila dua pasukan daripada luar negara iaitu pasukan bola sepak yang telah berkunjung ke negara kita untuk mengadakan perlawanan persahabatan dengan pasukan negara, pertamanya, FC Barcelona. Pada asalnya ditetapkan perlawanan ini menentang Malaysia di Stadium Nasional Bukit Jalil tetapi disebabkan oleh keadaan padang yang tidak begitu baik menyebabkan perlawanan yang amat berprestij ini terpaksa dipindahkan ke Stadium Shah Alam di Selangor ya. Shah Alam ini Selangor ya. [Timbalan Yang di-Pertua (Datuk Ronald Kiandee) mempengerusikan Jawatankuasa]. Seorang Ahli: Ya. Dato' Takiyuddin bin Hassan [Kota Bharu]: Ha! Selangor. Begitu juga Chelsea Football Club yang juga datang ke Malaysia baru-baru ini Yang Berhormat Menteri, untuk mengadakan perlawanan persahabatan dengan Malaysia, pasukan nasional, bukan sahaja pindah ke Shah Alam, awal-awal lagi minta main di Shah Alam dan tidak mahu main di Stadium Nasional Bukit Jalil. Jadi, ini betapa kualiti ataupun kondisi padang di Stadium Bukit Jalil itu begitu agak teruk. Saya adalah penggiat dalam sukan bola sepak, mengikuti setiap perkembangan ini. Oleh sebab itu saya ingin mendapat penjelasan daripada Yang Berhormat Menteri, sama ada kerja-kerja penyelenggaraan Stadium Nasional Bukit Jalil ini dijalankan ataupun dilakukan oleh staf perbadanan itu sendiri ataupun kerajaan menswastakan penyelenggaraan ini? Ini adalah penting kerana kalau sekiranya ia sama ada dijalankan oleh staf sendiri ataupun diswastakan, kerajaan sepatutnya memandang Stadium Nasional Bukit Jalil ini adalah satu-satunya stadium bertaraf nasional di dalam negara kita ini dan juga bertaraf dunia yang boleh memuatkan kapasiti penonton pada satu-satu masa melebihi daripada 100,000 orang, memandangkan ia diadakan dan disiapkan pada tahun 1998 sempena Sukan Komanwel. Jadi oleh sebab itu Yang Berhormat Tuan Pengerusi, saya ingin mendapat penjelasan mengenai perkara ini kerana ianya cukup-cukup penting dalam hasrat kerajaan ataupun negara kita ini untuk menjadikan Malaysia ini destinasi perlawanan-perlawanan bola sepak terutamanya di peringkat antarabangsa. Maka kualiti yang perlu ditunjukkan, di samping prasarana yang ada di Kompleks Sukan Bukit Jalil ini perlu dipertingkatkan. Keduanya, saya juga ingin tahu, adakah kerajaan bercadang untuk membuat beberapa pengubahsuaian di dalam Stadium Nasional Bukit Jalil ini untuk menjamin keselamatan terutamanya penyokong ataupun penonton-penonton yang mengikuti satu- satu perlawanan dalam stadium tersebut, yang mana pengalaman yang kita lihat di Malaysia ini contohnya, final bola sepak Piala Malaysia? Stadium yang memuatkan 100,000 ini hanya boleh dimuatkan 85,000 sahaja kerana sebahagian daripada tempat duduk dalam stadium tersebut terpaksa dijadikan satu buffer zone antara dua penyokong. Penyokong pasukan satu ini dan satu lagi kerana takut-takut berlaku angkara yang tidak diingini. Baling membaling dan sebagainya. Itu menimbulkan kerugian kepada stadium itu sendiri dan juga kepada pasukan yang terlibat ini dari segi tiket-tiket yang sepatutnya mereka jual lebih daripada itu, mereka terpaksa mengurangkan jumlahnya... Tuan Mohamed Azmin bin Ali [Gombak]: [Bangun] Dato' Takiyuddin bin Hassan [Kota Bharu]: Terakhirnya, saya juga ingin mendapat penjelasan, adakah Stadium Nasional Bukit Jalil... Tuan Pengerusi [Datuk Ronald Kiandee]: Yang Berhormat Gombak bangun. Dato' Takiyuddin bin Hassan [Kota Bharu]: Ya.